text: Skur brændte på skole - alle 335 elever evakueret
  18 marts 2016 kl. 09.17
  En brand i et skur på Ullerup Bæk Skolens Afdeling Nørre Allé i Fredericia har ført til evakuering af skolens 335 elever og 30 lærere. 
  Sydøstjyllands Politi oplyser, at de fik meldingen om brand kl. 9,39 fredag formiddag.
  - Alle personer er ude af skolens bygninger og i sikkerhed. Vi er ved at danne os et overblik over brandens omfang. Vi ved, at den er opstået ved et skur på skolen, siger vagtchef vagtchef Jesper Duus til TV SYD.
  Afdeling Nørre Allé er Ullerup Bæk Skolens udskolingsafdeling og hører hjemme på detn matrikel, der indtil august 2013 husede Alléskolen.
  I dag går der 335 elever på skolen. De er fordelt i 7., 8. og 9. klasse med fem klasser på hver årgang og der er omkring 30 lærere, der med branden fik en dramatisk afslutning på skoledagen inden påskeferien gik i gang.
  